Karoline Bjerkeli Grøvdal

**Karoline Bjerkeli Grøvdal** (s. 14. kesäkuuta 1990) on norjalainen keskimatkojen juoksija, kestävyysjuoksija ja estejuoksija.

Alle 20-vuotiaiden MM-kilpailuissa 2006 Grøvdal sijoittui viidenneksi 3 000 metrin estejuoksussa. Hän sai samana vuonna hopeaa maastojuoksun EM-kilpailujen alle 20-vuotiaiden sarjassa. Alle 18-vuotiaiden MM-kilpailuissa 2007 hän sijoittui 2 000 metrin estejuoksussa pronssille. Hän voitti samana vuonna 3&nbsp;000 metrin estejuoksun alle 20-vuotiaiden Euroopan-mestaruuden Hengelossa ajalla 9.44,34. Osakan MM-kilpailuissa 2007 Grøvdal jäi alkueriin ajalla 9.56,41.

Grøvdal voitti alle 20-vuotiaiden Euroopan-mestaruuden Novi Sadissa 2009 5&nbsp;000 metrin juoksussa ajalla 15.45,45 ja 3&nbsp;000 metrin estejuoksussa ajalla 9.43,69. Berliinin MM-kilpailuissa 2009 hän jäi alkueriin juostuaan ajan 9.48,47. Myöhemmin samana vuonna hän voitti maastojuoksun alle 20-vuotiaiden Euroopan-mestaruuden. Hän keskeytti maastojuoksun MM-kilpailuissa naisten kilpailun 2010. Saman vuoden Barcelonan EM-kilpailuissa hän oli 5&nbsp;000 metrillä yhdestoista ja keskeytti 10&nbsp;000 metrin juoksun. 

Lontoon olympialaisissa Grøvdal kilpaili 5 000 metrin juoksussa, jossa hän jäi alkueriin ajalla 15.24,86. Moskovan MM-kilpailuissa 2013 hän oli saman matkan loppukilpailussa kolmastoista. Saman vuoden maastojuoksun EM-kilpailuissa hän sijoittui viidenneksi. Vuonna 2014 hän sijoittui puolimaratonin MM-kilpailuissa 20:nneksi ja Zürichin EM-kilpailuissa 5 000 metrillä 13:nneksi. Pekingin MM-kilpailuissa 2015 hän karsiutui 5 000 metrin alkuerissä.

Grøvdal saavutti maastojuoksun EM-kilpailuissa pronssia Hyères'ssä 2015. Amsterdamin EM-kilpailuissa 2016 hän sai 10&nbsp;000&nbsp;metrillä pronssia ennätyksellään 31.23,45. Rio de Janeiron olympialaisissa hän sijoittui 5&nbsp;000&nbsp;metrillä seitsemänneksi ja 10&nbsp;000&nbsp;metrillä yhdeksänneksi. Saman vuoden maastojuoksun EM-kilpailuissa hän sai pronssia. Lontoon MM-kilpailuissa 2017 hän karsiutui 1&nbsp;500&nbsp;metrin alkuerissä ja keskeytti 5&nbsp;000&nbsp;metrin loppukilpailun. Maastojuoksun EM-kilpailuissa hän saavutti kolmantena vuonna peräkkäin pronssia.

Grøvdal saavutti Berliinin EM-kilpailuissa 2018 pronssia 3&nbsp;000&nbsp;metrin estejuoksussa ajalla 9.24,46. Saman vuoden maastojuoksun EM-kilpailuissa hän sai jälleen pronssia. Glasgow'n sisäratojen EM-kilpailuissa 2019 hän sijoittui 3&nbsp;000&nbsp;metrillä viidenneksi. Dohan MM-kilpailuissa 2019 hän sijoittui estejuoksussa 13:nneksi ja keskeytti 5&nbsp;000&nbsp;metrin alkuerissä. Myöhemmin samana vuonna hän saavutti maastojuoksun EM-hopeaa Lissabonissa. Vuonna 2021 järjestetyissä Tokion olympialaisissa hän sijoittui 5&nbsp;000&nbsp;metrillä 14:nneksi ja keskeytti 10&nbsp;000&nbsp;metriä. Hän voitti kauden päätteeksi maastojuoksun Euroopan-mestaruuden.

Grøvdal sijoittui 2022 Eugenen MM-kilpailuissa 5&nbsp;000&nbsp;metrillä kahdeksanneksi, mutta keskeytti saman matkan Münchenin EM-kilpailuissa. Hän voitti maastojuoksun Euroopan-mestaruuden 2022 ja 2023. Budapestin MM-kilpailuissa 2023 hän karsiutui 5&nbsp;000&nbsp;metrin loppukilpailusta. Hän saavutti Rooman EM-kilpailuissa 2024 kultaa puolimaratonilla ajalla 1.08,09 ja hopeaa 5&nbsp;000&nbsp;metrillä ajalla 14.38,62.

## Henkilökohtaiset ennätykset
Lähde: *IAAF*
### Ulkona
*800 m: 2.04,23 (2016)
*1&nbsp;500 m: 4.03,07 (2021)
*Maili: 4.26,23 NR (2016)
*2&nbsp;000 m: 5.41,04 NR (2018)
*3&nbsp;000 m: 8.27,02 NR (2024)
*5&nbsp;000 m: 14.31,07 NR (2021)
*10&nbsp;000 m: 30.50,84 (2021)
*puolimaraton: 1.07.34 (2023)
*3&nbsp;000 m estejuoksu: 9.13,35 NR (2017)

### Hallissa
*3&nbsp;000 m: 8.44,68 NR (2019)

NR = maan (Norjan) ennätys

## Lähteet

## Aiheesta muualla